laion/Wikipedia-Exotic huggingface dataset:
Kmiecin

Kmiecin (saksa keeles Fürstenau) on küla Poolas Pomorze vojevoodkonnas Nowy Dwór Gdański maakonnas Nowy Dwór Gdański vallas. Kmiecin asub Żuławy tasandikul Wisła deltas, Nowy Dwór Gdańskist ligi 4 km kagus ja Gdańskist umbes 39 km idakagus. Kmiecinis on sündinud saksa filoloog ja matemaatik Georg Heinrich Ferdinand Nesselmann (1811–1881). Wieś Kmiecin w liczbach Polska w liczbach. Vaadatud 12. augustil 2023 Nesselmann, Georg Heinrich Ferdinand Deutsche Biographie. Vaadatud 12. augustil 2023
Warpuny

Warpuny (saksa keeles Warpuhnen) on küla Poolas Warmia-Masuuria vojevoodkonnas Mrągowo maakonnas Sorkwity vallas. Warpuny asub Sorkwityst 9 km põhjas, Mrągowost umbes 11 km loodes ja Olsztynist ligikaudu 49 km idakirdes. Küla on rajatud 1373. aastal. Wieś Warpuny w liczbach Polska w liczbach. Vaadatud 12. augustil 2023 Kościół ewangelicki w Warpunach Visit Mrągowo. Vaadatud 12. augustil 2023
Daenerys Targaryen

Daenerys Targaryen (/dəˈnɛərɪs tɑːrˈɡɛəriən) on väljamõeldud tegelane Ameerika kirjaniku George R. R. Martini eepiliste fantaasiaromaanide sarjast "Jää ja tule laul". Ta sai kuulsaks HBO sarjas "Troonide mäng". Sarjas mängib Daeneryst Emilia Clarke. 1996. aasta teoses "Troonide mäng" esmakordselt tutvustatud Daenerys on koos oma vanema venna Viserys III-ga ("kerjuskuningas") üks viimaseid elusolevaid Targaryenide koja esindajaid. Järgmisena saab temast lugeda raamatutest "Kuningate heitlus" (1998) ja "Mõõkade maru" (2000). Daenerys on üks vähestest silmapaistvatest tegelastest, keda ei mainita 2005. aasta teoses "Vareste pidusöök" ei olnud, kuid ta naaseb sarja järgmises romaanis, "Tants lohedega" (2011). Loo alguses on Daenerys Essosel pagenduses elav varateismeline, kes sõltub oma võimukast vanemast vennast Viserysest. Daeneryst sunnitakse abielluma Dothraki valitseja-isanda Khal Drogoga. Daenerys kohaneb eluga Dothrakkide seas ja tema tegelaskuju on tugev, enesekindel ning julge. Ta mõrvab oma julma vanema venna, jäädes ise Targaryenide dünastia viimaseks elusolevaks liikmeks ja ainsaks pärijaks, ning ta kavatseb Raudtrooni tagasi võita. Daenerys jääb ilma oma mehest ja kaotab sündimata lapsed, kuid tal õnnestub maagia abiga lohemunadest kolm draakonit välja haududa. Seeläbi saab ta endale tiitli "Lohede ema" ("Mother of Dragons"). Lohede abiga kaupleb tütarlaps endale suure orjade armee, kelle ta kohe peale omandamist vabadeks inimesteks kuulutab. Vabastatud orjadest enamik ühineb revolutsiooniga, mida juhib Daenerys. Kuigi Daeneryse karakteri HBO versioonil on raamatukarakteriga võrreldes palju sarnasusi, on ta seal ka mõneti erinev, näiteks on telesarja-Daenerys raamatu-Daenerysest vanem (hilisteismeline), samuti on tal seal mitmeid müstilisi omadusi, millest raamatus pole juttu, näiteks tema seletamatu tulekindlus. Filmi-Daeneryse välimus erineb raamatu-Daeneryse välimusest mõnevõrra. Filmi-Daeneryse juuksed on pole hõbehallid (nagu raamatus), vaid nad on tal seal pigem valged. Filmis on Daeneryse silmad helesinakashallid (näitleja loomulik silmavärv); raamatu-Daenerysel on aga lillad silmad. Emilia Clarke sai Daenerys Targaryeni kehastamise eest "Troonide mängus" mitu auhinda. Daeneryse tegelaskuju muundumine HBO sarja lõpus kangelasest kaabakaks on tekitanud kriitikute ja fännide seas pahameelt ja tuliseid vaidlusi. "Official Pronunciation Guide for 'Game of Thrones'". Making of Game of Thrones. HBO. 11. veebruar 2011. Originaali arhiivikoopia seisuga 21. aprill 2020. Vaadatud 17. oktoobril 2022. Brown, Rachael (11. juuli 2011). "George R. R. Martin on Sex, Fantasy, and A Dance With Dragons". The Atlantic. Emerson Collective. Originaali arhiivikoopia seisuga 18. august 2020. Vaadatud 11. oktoobril 2020. Characters who were sorely missed in Feast—Daenerys Targaryen, Tyrion Lannister, and Jon Snow—make up more than a third of the novel, and Martin is wise enough to give us at least a chapter from (almost) everyone else. Leonard, Andrew (10. juuli 2011). "Return of the new fantasy king: "A Dance With Dragons"". Salon. Originaali arhiivikoopia seisuga 31. juuli 2020. Vaadatud 11. oktoobril 2020.
Lacres

Lacres on vald Põhja-Prantsusmaal Pas-de-Calais' departemangus. Lacres asub u. 19 km Boulogne-sur-Merist kagus, teede D901, D125 ja D125e ristumiskoha ümbruses. St. Martini kirik, pärineb 15. sajandist. 17. sajandi häärber ja talumaja. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Terminator (sõjatehnika)

Terminator on tankide tuletoetussoomuk.
Landrethun-le-Nord

Landrethun-le-Nord (lääneflaami: Landerten) on vald Põhja-Prantsusmaal Pas-de-Calais' departemangus. Põllumajandusküla asub u. 21 km Boulogne-sur-Merist kirdes, teede D243 ja D231 ristumiskoha ümbruses. Piirkonda pommitati tõsiselt 1944. aastal, kuna sakslased valisid selle valla suurtüki V-3 stardipaigaks Teise maailmasõja ajal. St. Martini kirik, pärineb 20. sajandist. Teise maailmasõja Fortress of Mimoyecques. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Marpa

Marpa (1012–1097), tuntud ka kui Tõlkija Marpa (Marpa Lotsāwa), oli Tiibeti budismi õpetlane, keda teatakse kui paljude vadžrajaana õpetussõnade, sealhulgas Mahamudra õpetuste, Indiast tiibetlasteni toojat. Ta oli Milarepa õpetaja. Marpa sündis ühes Lõuna-Tiibeti jõukas peres. Ta alustas oma õpinguid noores eas, kuid oli võrreldes teiste lastega metsik ja taltsutamatu. Esmalt õppis Marpa kolm aastat Mangkharis Drokmi Shakya Yeshe juures, kus omandas sanskriti keele. Seejärel otsustas Marpa reisida Indiasse, et omandada teadmisi kuulsate india budismi õpetlaste juures. Oma esimese reisi Nepali ja Indiasse tegi Marpa Nyo Lōtsawa seltsis, kelle juures ta teenis. Marpa naasis koju ja vahetas kogu oma päranduse kullaks, et rahastada oma reisikulusid ja teha annetusi oma õpetajatele. Kõigepealt reisis Marpa Nepali, kus õppis kahe kuulsa Naropa õpilase Paindapa ja Chitherpa juures. Paindapa saatis Marpa hiljem Nālandā ülikooli lähedale Pullaharisse, kus Naropa õpetas. Marpa veetis kaksteist aastat Naropa ja teiste suurte India gurude juures. Kõige kauem oli ta Maitripada õpilane. Kaheteistkümne aasta pärast asus ta teele tagasi Tiibetisse, et hakata nüüd ise õpetajaks ja jätkata oma tegelemist dharmaga. Marpa reisis veel kaks korda Indiasse ja kolm korda Nepali ning õppis Naropa ja teiste kuulsate õpetajate, sealhulgas Maitripa juures. Väidetavalt viibis ta ka Phugtali kloostri koopas. Tema kolmandal visiidil Indiasse osutus tantrapraktikatega tegeleva Naropa leidmine raskeks ülesandeks. Kuid lõpuks leidis Marpa Naropa üles ja sai temalt viimased vajalikud õpetused ja juhised. Naropa ütles Marpale, et tal ei saa siin ilmas olema järglasi (selle sõna tavatähenduses), sest Marpa järglasteks saavad olema tema jüngrid. Nüüd oli Marpa omandanud kogu Naropa tarkuse ja Naropa kuulutas Marpa ametlikult oma mantlipärijaks, kuigi tal oli teisigi häid õpilasi nagu Paindapa, Chitherpa, Shri Shantibhadra ehk Kukuripa ja Maitripa. Tiibetisse naastes veetis Marpa aastaid budistlikke pühakirju tõlkides. Seeläbi andis ta hoogu budistlike õpetussõnade jõudmisele Tiibetisse. Tiibeti õpilastele. Pärast teist India-külastust sai tema jüngriks Milarepa. Pärast Marpa poja Darma Dode surma päris Milarepa tema liini täielikult. Marpa, tema naine Dakmema ja nende pojad elasid Tiibeti lõunaosas Lhodrakis. Väidetavalt asutas Marpa aastal 1052 e. m. a. Stongdey kloostri Zanskaris aastal. Marpa järgijate seas on aukohal "Naropa kuus õpetust" ja "Suur pitser" (Mahamudra). "Naropa kuus õpetust" sisaldavad muuhulgas juhiseid, kuidas parandada oma kirgaste unenägude nägemise tehnikaid, et saada unenägemise vallas lausa meistriks. "Marpa Chokyi Lodro". The Treasury of Lives (inglise). Vaadatud 11. detsembril 2018. "Phuktal Monastery". Originaali arhiivikoopia seisuga 19. november 2015. Vaadatud 19. novembril 2015. Stongdey Monastery, Buddhist Temples Kapstein, M. (2013). Tibetan Buddhism: A very short introduction.
Le Portel

Le Portel (lääneflaami: Turbodingem) on vald Põhja-Prantsusmaal Pas-de-Calais' departemangus. Turismi-, kalandus- ja kergetööstuslinn asub u. 4 km Boulogne-sur-Meri kesklinnast edelas, teede D236 ja D119 ristumiskoha ümbruses. Sellel on rand ja selgetel päevadel on üle mere Inglismaa ranniku valgeid kaljusid näha. Le Portel tähendab tõlkes "väike sadam". Algne Le Portel oli asundus Outreaust idas. Iseseisvaks omavalitsuseks sai see 13. juunil 1856 Napoleon III keiserliku dekreediga. 19. sajandil avastati küla keskelt Hameli silla lähedalt jõe äärest ränikivist tööriistad, mis annavad tunnistust paiga pikaajalisest hõivamisest. Galloromaani kalmistu kaevati välja Châtilloni asunduses. Olles põllumajanduslikku päritolu, kasvas see 19. sajandi jooksul kiiresti tänu kalapüügile koos lähedalasuva Boulogne-sur-Meri sadamaga. Porteli meremehi oli sama palju kui Boulogne'is enne Esimest maailmasõda. 1841. aastal olid kaks Le Porteli meremeest laeval Belle Poule, mis tõi tagasi Napoleon I säilmed. Teise maailmasõja ajal, 8. ja 9. septembril 1943 kannatas Le Portel operatsiooni Cockade osana, mis oli liitlaste kõrvalejuhtimismanööver, mille eesmärk oli petta sakslasi uskuma võimalust randuda La Manche'i ääres. Pommitamised, mis hävitasid 93% külast, tapsid ka 376 tsiviilisikut. 12. augustil 1944 viibis Charles de Gaulle Le Portelis selle vabastamisel. Linn sai oma ohvri eest hõbetähega Croix de guerre'i. Kaks 20. sajandi kirikut. Fort de l'Heurt, ehitatud aastatel 1803/1805 Napoleon I käsul. Fort d'Alprech, ehitatud 1883. aastal. Tuletorn. Fort de Couppes, ehitatud 1883. aastal. Atlandi valli Saksa kindlus. Alfred Desenclos, helilooja, seal sündinud. Lucien Leduc, jalgpallur, seal sündinud. Portel-des-Corbières, Prantsusmaa Stockelsdorf, Saksamaa Kawara, Burkina Faso ESSM Le Portel on Prantsuse korvpalliklubi. Le Porteli rand Jumalaema kuju Rand ja eemal Fort de l'Heurt Raekoda Fort de Couppes Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Aleksandr Viktorenko

Aleksandr Viktorenko (vene Александр Степанович Викторенко; 29. märts 1947, Olginka – 10. august 2023) oli Nõukogude Liidu ja Venemaa kosmonaut. Viktorenko valiti kosmonaudiks 23. märtsil 1978 ja ta läks erru 30. mail 1997. Ta oli Sojuz TM-3, Sojuz TM-8, Sojuz TM-14 ja Sojuz TM-20 komandör. Ta veetis kokku 489 päeva kosmoses ja käis kuus korda avakosmoses (kokku 19 tundi ja 39 minutit). Viktorenkol oli polkovniku auaste. Nõukogude Liidu kangelane (1987) NSV Liidu kosmoselendur (1987) Lenini orden (1987) Oktoobrirevolutsiooni orden (1990) Rahvaste Sõpruse orden (1992) orden Teenete eest Isamaa ees (1995)
Le Wast

Le Wast on vald Põhja-Prantsusmaal Pas-de-Calais' departemangus. Le Wast asub u. 13 km Boulogne-sur-Merist idas, teede D252 ja D127 ristumiskoha ümbruses. 11. sajandi St. Micheli kirik. Loss, mis pärineb 18. sajandist. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Voerde

Voerde on linn Saksamaa lääneosas Nordrhein-Westfaleni liidumaal Weseli kreisis Reini jõe ääres. Linnas on 35 889 elanikku (seisuga 31. detsember 2021). Register of German municipalities (2022), vaadatud 7.10.2023. https://www.voerde.de/
Deformatsioonivõrrand

Deformatsioonivõrrand on tugevusõpetuses kasutatav lisavõrrand, mille koostamiseks kujutatakse konstruktsioon deformeerunult ja määratakse jooniselt konstruktsiooni üksikute osade (varraste) deformatsioonide vahekord. Kuna varraste deformatsioonid on seotud sisejõududega, annab deformatsioonivõrrand täiendavaid andmeid sisejõudude kohta. Deformatsioonivõrrandeid kasutatakse näiteks staatiliselt määramatute ülesannete lahendamisel.
Gallaruse kabel

Gallaruse kabel (iiri keeles Séipéilín Ghallarais, inglise keeles Gallarus Oratory) on kivist kabel Dingle'i poolsaarel Kerry krahvkonnas Iirimaal. Seda on peetud varakristlikuks kivikirikuks (Charles Smith, 1756), 12. sajandi romaani ehitiseks (arheoloog Peter Harbison, 1970) ja palverändurite varjupaigaks (Peter Harbison, 1990. aastad). Kabel on ehitatud suurtest tahutud kividest punasest siluri liivakivist. Ehitise 1756. aastal avastanud Charles Smith kirjeldas materjali kui pruuni looduskivi, murtud mereranniku kaljudest, kergesti töödeldavat ja väga vastupidavat. Kivid on töödeldud igast küljest ja nii, et need sobivad müüris üksteisega laitmatult kokku. Ehitis näib olevat laotud mördita, kuid on leitud märke mördi kasutamisest vähemalt müüritise sees, kui ka välisseinal kivide vahelist mörti ei näe. Kabel meenutab kujult kummuli pööratud paati ja siseruum on kaetud pseudovõlviga. Kivid on laotud igal uuel real väikese sammu võrra seespool ja seintes asetsevad nad väikese nurga all, nii et kivide välisserv asetseb madalamal kui siseserv. See võimaldab vihmavee äravoolu välisseina suunas. Sama ladumistehnikat on kasutatud ka ümarhüttides (clochán) Dingle'i poolsaare külades. Siseruumi suurus on umbes 4,8 korda 3 meetrit. Ruum on hämar, valgus tuleb üksnes väikesest, siseruumi suunas laienevast ümarkaaraknast idaseinas, mis paikneb läänes asuva sissepääsu vastas. Rõhtsa sillusega ukseava kõrgus on 1,67 m. Kabel eestaates Kolmveerandvaade hoonest Katus Aknaava väljast Idaseina aken seestpoolt S. Keevallik. Iirimaa ja Eestimaa. - Horisont, mai 1997 Gallarus Oratory. - gallarusoratory.ie Gallarus Oratory Visitor Centre. - Discover Ireland Gallarus Oratory, Dingle, Co. Kerry. - Irish Archaeology
Paatjas

Paatjas on värvinimetus, mis tähistab pleekinud, luitunud või murtud kollast värvitooni, kahvatukollakat või hallikaskollast. Värvinimetust on kasutatud kulu, kõrte, kuivanud lehtede kohta, ka karvavärvuse kohta. Sõna on murdelise päritoluga, tulnud läti keelest. Sõnaveeb annab paatja sünonüümiks liivavärvuse. Sügisene kuivanud rohi Paatjas pilvik Russula ochroleuca Russula ochroleuca Hele timpnarmik on iseloomuliku paatja värvusega Pöögiriisikas (Lactarius pallidus) Kirbe panell (Panellus scipticus) Võik New Foresti poni, värvust võib kirjeldada ka paatjana Palomino hobune Tugevalt helenenud kahvatukollane palomino Paatjat värvi kana Tuneesias Paatja sulestikuga kana Ballenbergis Paatja värvusega merisiga esiplaanil Inglise keeles tähistab kahvatupruunikat, tuhmkollast värvust värvinimetus buff (tähenduselt seemiskollane) ja fallow. Prantsuse keeles tähistavad kuivanud lehtede värvust värvinimetused feuille morte ja lavalliere, mõlemad toonid on helepruunid; hobuse karvavärvuse kohta aubère. Saksa keeles tähistab helenemisgeeniga tekkivat kahvatut, pleekinud karvavärvust värvinimetus falb. http://eki.ee/dict/ekss/index.cgi?Q=paatjas https://www.folklore.ee/Synaraamat/p.html https://sõnaveeb.ee/search/unif/dlall/dsall/paatjas/1[alaline kõdulink] Feuille morte. - pourpre.com Lavalliere. - pourpre.com Aubère. - pourpre.com]
Szemud

Szemud (kašuubi keeles Szëmôłd, saksa keeles Schönwalde) on küla Poolas Pomorze vojevoodkonnas Wejherowo maakonnas, Szemudi valla halduskeskus. Szemud asub Wejherowost umbes 13 km lõunas ja Gdański kesklinnast ligikaudu 30 km loodes. Szemudi läbib ekspressmaantee S6. Küla on esmamainitud 1311. aastal. Wieś Szemud w liczbach Polska w liczbach. Vaadatud 12. augustil 2023
Szemudzka Huta

Szemudzka Huta (kašuubi keeles Szëmôłdzkô Hëta, saksa keeles Schönwalderhütte) on küla Poolas Pomorze vojevoodkonnas Wejherowo maakonnas Szemudi vallas. Szemudzka Huta asub Szemudist 2 km ja Wejherowost umbes 15 km lõunas ning Gdański kesklinnast ligikaudu 30 km loodes. Wieś Szemudzka Huta w liczbach Polska w liczbach. Vaadatud 12. augustil 2023
Palomino

Palomino on üks hobuse karvavärvusi, mida eesti keeles on nimetatud ka kollaseks. Palomino värvi hobune on helenenud raudjas, kahvatukollase kuni kuldpruunikaskollase karvaga kehal, valge kuni kreemvalge laka ja sabaga. Kehakarva värvus varieerub kreemikast tumekollaseni, laka ja saba värvus valgest kollaseni. Palomino värvi hobustel on tavaliselt pruunid silmad ja tume nahk. Kahvatukollane palomino. Kremellost eristab teda tume silmavärv. Kullakarva, klassikalist palomino värvi ahhaltekiini täkk Tumekollane palomino T. Raudsepp. Heal hobusel ei ole värvi. - Eesti hobune. Artiklite kogumik. Tallinn, 2011 Palomino. Encyclopedia Britannica
Sphere Las Vegas

Sphere, mis kuulub kasiinokompleksi The Venetian Resort, on kerakujuline meelelahutushall, mis paikneb Las Vegase lõunapoolses eeslinnas Paradise'is Nevada osariigis Ameerika Ühendriikides. Koroonapandeemia tõttu mitu aastat valmimist ootama pidanud ehitis mahutab 18 600 istekohta. Ühtlasi on see pärast valmimist maailma suurim kerajas hoone, mis kubatuurilt ületab Rootsi pealinnas Stockholmis asuvat Avicii Arenat. 2/3 kera 81 300 m² välispinnast on varustatud LED-valgustitega, et luua maailma suurim LED-atraktsioon. Õhtuhämaruses ja ööpimeduses esitatakse üle kera kõikmõeldavaid valgusefektide abil loodud dünaamilisi vaatemängusid. Sphere avatakse U2 kontserdiga 29. septembril 2023. Sphere London "MSG SPHERE: NOT ONLY IN VEGAS". www.ibc.org (inglise). IBC. 24. jaanuar 2023. "Sphere President: World's first 16K LED screen, 164K speakers, feel and smell await audiences". www.reviewjournal.com (inglise). Las Vegas Review-Journal. 23. jaanuar 2023. "U2:UV Achtung Baby Live at Sphere Las Vegas". www.u2.com (inglise). U2.  Sphere Las Vegas – pildid, videod ja helifailid Wikimedia Commonsis Kontserni koduleht Sphere Las Vegase koduleht
Hella (Meister ja Margarita)

Hella (vene keeles Гелла) on tegelaskuju Mihhail Bulgakovi 1967. aastal ilmunud romaanis "Meister ja Margarita". Hella on nõid ja vampiir. Tal on tulipunased juuksed ja helendavad rohelised silmad. Ta on lummavalt kaunis tütarlaps. Bulgakov sai Hella nime idee raamatust "Brockhausi ja Efroni entsüklopeediline sõnastik", kus Hella nime kohta oli öeldud, et see olevat vampiirineiu nimi, mida kasutati Kreekas Lesbose saarel. Kui romaan oli alles tööjärgus, olevat Bulgakov nimetanud Hella tegelaskuju Martaks. Hella karakteriloomeks olevat Bulgakovile inspiratsiooni andnud Sofija Perovskaja isiksus. Sofija Perovskaja oli vene revolutsionäär, kes osales keiser Aleksander II-le korraldatud atentaadis (mille eest ta hiljem üles poodi). "Meistris ja Margaritas" on teenijatüdruk Hella üks Wolandi lähemaid abilisi ning nagu Woland ütleb: "Pole ühtegi teenet, mida see tüdruk ei suudaks osutada." 2005. aasta vene seriaalis kehastab Hellat näitleja Tatjana Školnik (pseodonüüm Таня Ю – Tanja Ju). "The Master and Margarita - Hella". m.masterandmargarita.eu. Originaali arhiivikoopia seisuga 13. august 2023. Vaadatud 13. augustil 2023. "Tanya Yu | Actress, Art Director". IMDb (Ameerika inglise). Vaadatud 13. augustil 2023.
UY Scuti

UY Scuti (BD-12°5055) on Kilbi tähtkuju punane hüperhiid. VY Canis Majorise järel on see läbimõõdult suurim teadaolevatest tähtedest. Diameeter on samaväärne hinnanguliselt 1708 rittaseatud Päikesega, kuigi olles kodutähest massiivsem vaid umbes 7–10 korda. UY Scuti asub Kotka udukogust kirdes ja A-tüüpi tähest Gamma Scuti paar kraadi põhjas. Päikesesüsteemi keskmesse asetatult neelaks selle fotosfäär vähemasti Jupiteri orbiidi. Maast on eredasti särava hüperhiiu kaugus ligikaudu 9500 valgusaastat (2900 parsekit). Siiani jõuab tähe eredus väheldaselt, kuna täht asub Cygnuse riftis kaugel galaktilise varjatuse vööndis. Linnutee ketta hoovas asumine viitab metallirikkusele. Astronoomide hinnangul on täht alustanud nii heeliumi sulatamist kui jätkab vesiniku sulatamist kestas, mis ümbritseb tähetuuma. Pärast raskete elementide sulatamist hakkab tuum tootma rauda, mis häirib edasise gravitatsiooni ja kiirguse tasakaalu ning põhjustab tuuma kollapsil supernoova. UY Scuti esimene teadaolev vaatlus BD-12°5055 on kirjas saksa astronoomi Friedrich Wilhelm Argelanderi tähekataloogis “Bonner Durchmusterung” aastast 1860. Stephenson 2 DFK 1 AH Scorpii KW Sagittarii UY Scuti What is the biggest star in the universe?  UY Scuti – pildid, videod ja helifailid Wikimedia Commonsis
Prelude FLNG

Prelude FLNG on Shellile kuuluv veeldatud maagaasi ujuvplatvorm, mille ehitas Lõuna-Koreas konsortsium Technipilt-Samsungilt (TSC). 2013. aasta detsembris lasti selle massiivne topeltkerega konstruktsioon vette laevatehases Geojes. See on maailma suurimaks veeldatud maagaasi ujuvplatvormiks, mis on ka suurim seni ehitatud FLNG-rajatistest. Selle pikkus on 488 meetrit, laius 74 meetrit, kõrgus 105 meetrit ning valmistatud enamast kui 260 000 tonnist terasest. Aluse veeväljasurve on täislastis umbes 600 000 tonni, mis on enam kui viis korda suurem kui Nimitz-klassi lennukikandjal. Alus on ankurdatud iseenda torni, mida hoiavad 16 merepõhja puuritud terasvaia, millest igaüks on 65 meetrit pikk ja 5,5 meetrit lai. India ookeanis paikneva gaasimaardla kohal hõljuvana asub see umbes 200 kilomeetri kaugusel Broome'ist. Aastail 2020–2021 peatati alusel töö seoses elektriprobleemiga peaaegu aastaks. Platvormil oli varem juhtunud kaks intsidenti, mille käigus eraldus tahtmatult gaasi. Laeva elektrivarustus katkes lisaks väikese tulekahju tõttu 2. detsembril 2021. See tõi kaasa tootmise lõpetamise ja meeskonna evakueerimise. 2022. aasta aprillis alustati alusel taas tegevust. Kuid tööd peatati uuesti streigi ajaks, mis kestis 11 nädalat kuni 25. augustini 2022. The Biggest Ship in the World (Though It Isn’t Exactly a Ship) Shelli esindusvideo YouTube'is
Tsangyang Gyatso

Tsangyang Gyatso (1683–1706) oli VI dalai-laama. Ta sündis Tawangis tertön Tashi Tenzini peres. Tema ema Tsewang Lhamo oli kuninglikust soost. Legendide kohaselt väidetakse alati, et selliste kõrgete isikute sünni puhul ilmnevad mitmesugused imed. Sama kehtib ka VI dalai-laama sünni puhul. Kui tema ema Tsevang raseduse esimesel kuul käsikiviga otra jahvatas, hakkas viljakasti kogunema vesi. Veel on legend, mis räägib, et kui Tsewang jõi allikast vett, ilmus allikavette piim.Seda kohta hakati kutsuma Oma-Tsikang. Poisi sündides pandi talle nimeks Sanje Tenzin. Ta keeldus juba esimesest päevast joomast ema rinnapiima. Hiljem oli juhus, kus Tsangyangi nägu paistetas nii üles, et tal oli võimatu silmi avada. Kohale kutsuti kaks erakut, kes tegid puhastusriituse ja ütlesid, et laps peab saama uue nime. Sellest ajast sai ta endale nimeks Ngawang Gyamtso. Endeid ja sümboolseid märke tema suursuguse sünni kohta oli unes näinud juba tema vanaisa, kes nägi, et lapsuke on Dorje Dakpa kaitse all. Tema ema nägi kanga kudumise ajal hetkeks suikudes, et suur uhke seltskond saabus nende majja ja viis Ngawang Gyamtso endaga kaasa. Isapoolne vanaema nägi taevas kahte päikest jne. Tsangyang Gyatso viidi Potalasse alles noore poisina, kuna eelneva V dalai-laama surma oli tema regent rahva eest kaua varjanud ja uue kehastuse otsingud algasid seepärast hiljem. Tsangyang Gyatso jõudis Lhasasse alles 13-aastasena ning tema huvi tantrismi ja luule vastu sai talle saatuslikuks. Tema munga kohta eksklusiivse elustiili peale reageeriti lihtsalt. Ligdan Khaan teatas, et tegemist on vale kehastusega ja viis ta kaasa mongolite laagrisse Lhalu'sse Lhasa lähedal. 28. juunil 1706 kuulutas Ligdan khaan uueks, "tõeliseks" dalai-laama kehastuseks Ngwaang Yeshi Gyatso. See oli esimene kord ajaloos, kus eluviisilt ebasobiv dalai-laama vahetati uue ja sobivama vastu. Ametlik väide on, et Tsangyang Gyatso suri Kukunorist lõuna pool, teel Pekingisse (oletati ka tapmist). Rahva seas on liikunud palju jutte temast pärast Potala troonilt tagandamist. Mongolite hulgas on levinud legendid VI dalai-laama elust kuni kõrge vanuseni. Sinna juurde käivad lood, millised kloostrid ta Mongoolias rajas ja milliseid imetegusid tegi. Tsangjang Gjatso "Nukrad armastuslaulud", Lux Orientis, Tartu 2006. Tiibeti keelest tõlkinud ja kommenteerinud Linnart Mäll. ISBN 978-9949-13-766-4